Under Hans Holmérs ledelse blev store resourser brugt på at efterforske PKK's forbindelse til mordet. Politiet installerede endda ulovlig aflytning hos PKK.
Hele denne del af efterforskningen kulminerede om morgenen den 20. januar 1987, hvor politiet gennemførte ''Operation Alfa'', en stor aktion rettet mod PKK.
26 personer, heraf halvdelen kurdere, blev hentet ind til forhør. Nogle af disse blev mistænkt for medvirken i mordet i medborgerhuset, andre for mordet på Palme. Forhørene førte ikke umiddelbart noget videre med sig, og de personer der var mistænkt for Palmemordet blev løsladt allerede om eftermiddagen. De sidste af de 26 blev løsladt den 27. januar.<ref>Wall (1997) siderne 185+.</ref>
Hans Holmér måtte i marts 1987 trække sig tilbage fra det resultatløse efterforskningsarbejde, efter at anklagemyndighedens leder [[Claes Zieme]] offentligt udtalte, at han ikke tillagde PKK-teorien særlig vægt.
Historie Kriminalitet